**2022-23 ನೇ ಸಾಲಿನ ಸಾವಯವ ಇಂಗಾಲ ಹೆಚ್ಚಿಸುವ ಅಭಿಯಾನ ಕಾರ್ಯಕ್ರಮದ ಮಾರ್ಗಸೂಚಿ**

ಲೆಕ್ಕಶೀರ್ಷಿಕೆ: 2401-00-103-0-15 (ಪ್ಲಾನ್)

ಉ.ಲೆ.ಶೀ: 106(ಸಹಾಯಧನ)

ಉ.ಲೆ.ಶೀ: 422(ಪರಿಶಿಷ್ಟ ಜಾತಿ ಉಪಯೋಜನೆ)

ಉ.ಲೆ.ಶೀ: 423(ಪರಿಶಿಷ್ಟ ಪಂಗಡ ಉಪಯೋಜನೆ)

ಕೃಷಿಯಲ್ಲಿ ಗುಣಮಟ್ಟದ ಆಹಾರ ಉತ್ಪಾದಿಸುವ ದೃಷ್ಠಿಯಿಂದ ಸರ್ಕಾರವು ಸಮಗ್ರಪೋಷಕಾಂಶಗಳ ನಿರ್ವಹಣೆಗೆ (Integrated Nutrient Management-INM) ಹೆಚ್ಚಿನ ಪ್ರೋತ್ಸಾಹ ನೀಡುತ್ತಾ ಬಂದಿದ್ದು, ಮಣ್ಣಿನ ಫಲವತ್ತತೆಯನ್ನು ಉತ್ತಮಪಡಿಸುವ ಸಲುವಾಗಿ ಮಣ್ಣಿಗೆ ಹೆಚ್ಚಿನ ಪ್ರಮಾಣದಲ್ಲಿ ವಿವಿಧ ಸಾವಯವ ಗೊಬ್ಬರಗಳನ್ನು ಸೇರಿಸುವುದು ಅವಶ್ಯಕವಾಗಿರುತ್ತದೆ.

 ರಾಜ್ಯದ ವಿವಿಧ ಜಿಲ್ಲೆಗಳಲ್ಲಿ ಮಣ್ಣಿನಲ್ಲಿ ಸಾವಯವ ಅಂಶವು ಕಡಿಮೆಯಾಗುತ್ತಾ ಬಂದಿದ್ದು, ಮಣ್ಣಿನ ಆರೋಗ್ಯ ಕ್ಷೀಣಿಸುತ್ತಿದೆ. ರಾಜ್ಯದಲ್ಲಿ ಸುಮಾರು 58.00 ಲಕ್ಷ ಹೆಕ್ಟೇರ ಕೃಷಿ ಭೂಮಿಯ ಮಣ್ಣಿನಲ್ಲಿ ಶೇ.0.5ಕ್ಕೂ ಕಡಿಮೆ ಸಾವಯವ ಇಂಗಾಲ ಇರುವುದು ಮಣ್ಣಿನ ಮಾದರಿಗಳ ಪರೀಕ್ಷೆಯಲ್ಲಿ ಕಂಡು ಬಂದಿರುತ್ತದೆ.ಆದ್ದರಿಂದ ಮಣ್ಣಿಗೆ ಸಾವಯವ ಇಂಗಾಲ ಸೇರ್ಪಡೆಮಾಡುವುದು ಅತಿ ಅವಶ್ಯಕವಿರುತ್ತದೆ. ಪ್ರಮುಖವಾಗಿ ಹಸಿರೆಲೆ ಗೊಬ್ಬರಗಳಾದ ಸೆಣಬು, ಡಯಾಂಚಾ, ಉದ್ದು, ಹೆಸರು, ಅಲಸಂದಿ, ಹುರುಳಿ, ವೆಲ್ವೆಟ್ಬಿನ್ಸ್ ಇತ್ಯಾದಿಗಳು ಹಾಗು ಸಾವಯವ ಗೊಬ್ಬರಗಳನ್ನು ಮಣ್ಣಿಗೆ ಸೇರ್ಪಡೆ ಮಾಡುವುದರಿಂದ ಮಣ್ಣಿನಲ್ಲಿ ಸಾವಯವ ಅಂಶವನ್ನು ಹೆಚ್ಚಿಸಬಹುದಾಗಿದೆ. ಮಣ್ಣಿನಲ್ಲಿ ಸಾವಯವ ಅಂಶವನ್ನು ಹೆಚ್ಚಿಸಲು ದ್ವಿದಳಧಾನ್ಯಗಳನ್ನು ಒಣವಾತಾವರಣದ ಭೂಮಿಯಲ್ಲಿ ಬಳಕೆಮಾಡುವುದು ಮತ್ತು ಹಸಿರೆಲೆಗೊಬ್ಬರ ಬೀಜಗಳನ್ನು ತೇವಯುಕ್ತ ವಾತಾವರಣದ ಭೂಮಿಯಲ್ಲಿ ಬಳಕೆ ಮಾಡುವುದು ಹೆಚ್ಚು ಪರಿಣಾಮಕಾರಿಯಾಗಿರುತ್ತದೆ.

 ಸಾವಯವ ಇಂಗಾಲವು ಮಣ್ಣಿನಲ್ಲಿ ಹೆಚ್ಚಿನ ತೇವಾಂಶವನ್ನು ಹಿಡಿದಿಟ್ಟುಕೊಳ್ಳಲು ಅನುವು ಮಾಡುವುದಲ್ಲದೇ ಮಣ್ಣಿನ ಜೈವಿಕಕ್ರಿಯೆಯನ್ನು ಚುರುಕುಗೊಳಿಸುತ್ತದೆ. ಮಣ್ಣಿಗೆ ಸಾವಯವ ಅಂಶವಿರುವ ಗೊಬ್ಬರ ಸೇರಿದಾಗ, ಮಣ್ಣು ಸಡಿಲಗೊಂಡು ಮೃದುವಾಗುತ್ತದೆ, ಮಣ್ಣಿನ ಕಣಕಣಗಳು ಪರಸ್ಪರ ಕೂಡಿಕೊಂಡು, ಮಣ್ಣಿನಲ್ಲಿ ಗಾಳಿಯಾಡಲು ಅನುಕೂಲವಾಗುತ್ತದೆ. ಬೀಳುವ ಮಳೆನೀರನ್ನು ಹಿಡಿದಿಟ್ಟುಕೊಳ್ಳುವ ಸಾಮರ್ಥ್ಯ ಮಣ್ಣಲ್ಲಿ ಬೆಳೆಯುತ್ತದೆ. ಮಣ್ಣಿನಲ್ಲಿ ತೇವಾಂಶ ಹೆಚ್ಚುಕಾಲ ಇರುತ್ತದೆ. ಮಣ್ಣಿನಲ್ಲಿ ಈ ಜೀವಿಗಳು ಬದುಕುಳಿಯಲು ಪೂರಕ ವಾತಾವರಣ ಸೃಷ್ಟಿಯಾಗುತ್ತದೆ. ಸಾವಯವ ಗೊಬ್ಬರವನ್ನು ತಿಂದು ಬದುಕುವ ಜೀವಿಗಳು ಕ್ರಮೇಣ ಗೊಬ್ಬರವನ್ನು ಗಿಡದ ಬೆಳವಣಿಗೆಗೆ ಅತ್ಯಗತ್ಯವಾದ ಪೋಷಕಾಂಶಗಳಾಗಿ ಪರಿವರ್ತಿಸುತ್ತವೆ. ಮಣ್ಣಿನ ಮೇಲ್ಪದರದಲ್ಲಿ Humus ರೂಪುಗೊಳ್ಳುತ್ತದೆ. ಇಂಗಾಲಾಂಶ ಹೆಚ್ಚಾಗಿರುವ ಮಣ್ಣುಗಳಲ್ಲಿ ಒಂದೆಡೆ ಮಣ್ಣುಜೀವಿಗಳ ವೈವಿಧ್ಯತೆ ಹಾಗೂ ಸಂಖ್ಯೆ ಹೆಚ್ಚಾದಂತೆ ಗಿಡದ ಬೆಳವಣಿಗೆ ಹಾಗೂ ಇಳುವರಿಯಲ್ಲಿ ಸುಧಾರಣೆ ಕಾಣಬಹುದು. ಗಿಡದ ಬೆಳವಣಿಗೆಗೆ ಪೂರಕವಾಗಿರುವ ಅಗತ್ಯ ಪೋಷಕಾಂಶಗಳು ಹಂತ ಹಂತವಾಗಿ ಗಿಡದ ಬೇರುಗಳ ಮೂಲಕ ರವಾನೆಯಾಗುತ್ತದೆ. ಹೆಚ್ಚು ಪ್ರಮಾಣದಲ್ಲಿ ನೀರನ್ನು ಹಿಡಿದಿಡುವ ಸಾಮರ್ಥ್ಯ ಮಣ್ಣಿಗೆ ಇರುತ್ತದೆ. ಜೊತೆಗೆ ಗಿಡಗಳಿಗೆ ಅಗತ್ಯವಿದ್ದಾಗ ಮಾತ್ರ ನೀರು ಬಳಕೆಯಾಗುತ್ತದೆ. ಈ ಮೂಲಕ ಬರಗಾಲದಲ್ಲಿಯೂ ಸಹ ಗಿಡಗಳಿಗೆ ಸದಾ ತೇವಾಂಶದ ವಾತಾವರಣ ಸಿಗುತ್ತದೆ. ಮಣ್ಣಲ್ಲಿನ ಸಾವಯವ ಅಂಶ ಮಣ್ಣಿನ ರಸಸಾರವನ್ನು ಸಮತೋಲನದಲ್ಲಿಡುತ್ತದೆ. ಮಣ್ಣಿನ ಸಾವಯವ ಅಂಶವು ಮಣ್ಣಿನ ಸವಕಳಿಯಾಗುವುದನ್ನು ತಪ್ಪಿಸುತ್ತದೆ. ಪೋಷಕಾಂಶಗಳಾದ ಪೊಟಾಸಿಯಂ, ಕ್ಯಾಲ್ಸಿಯಂ ಮತ್ತು ಮೆಗ್ನೇಷಿಯಂ ಜೊತೆಗೂಡುವುದರಿಂದ, ಅವು ಸೋರಿಹೋಗುವುದು ತಪ್ಪುತ್ತದೆ. ಮಣ್ಣಿನಲ್ಲಿ ಸೃಷ್ಟಿಯಾಗುವ ಮಣ್ಣು ಜೀವಿಗಳು ಮಾಲಿನ್ಯಕಾರಕ ವಸ್ತುಗಳನ್ನು ಹೀರಿ ವಾತಾವರಣವನ್ನ ಶುದ್ಧಗೊಳಿಸುತ್ತವೆ. ಮಣ್ಣಿನ ಸಾವಯವ ಅಂಶವು ಬೆಳೆಯು ಸತ್ವಯುತವಾಗಿಬೆಳೆದು, ಸಾಮಾಜಿಕ ಆರೋಗ್ಯ ಕಾಪಾಡಲು ಅನುವುಮಾಡುತ್ತದೆ.

 2021-22ನೇ ಸಾಲಿನ ಆಯವ್ಯಯ ಭಾಷಣದಲ್ಲಿ ಮಾನ್ಯಮುಖ್ಯಮಂತ್ರಿಯವರು ಕಂಡಿಕೆ (52) ರಲ್ಲಿ “ದ್ವಿದಳಧಾನ್ಯಗಳ ಉತ್ಪಾದನೆಯನ್ನು ಹೆಚ್ಚಿಸಲು ಬಿತ್ತನೆಬೀಜ ಹಾಗೂ ಹಸಿರೆಲೆಗೊಬ್ಬರ ವಿತರಣೆ ಮಾಡಿ ಸಾವಯವ ಇಂಗಾಲ ಹೆಚ್ಚಿಸುವ ಅಭಿಯಾನ ಕಾರ್ಯಕ್ರಮವನ್ನು ರೂ.75 ಕೋಟಿ ವೆಚ್ಚದಲ್ಲಿ ಮುಂದಿನ ಐದು ವರ್ಷಗಳಲ್ಲಿ ಅನುಷ್ಟಾನಗೊಳಿವ ಉದ್ದೇಶಕ್ಕೆ 2021-22ನೇ ಸಾಲಿನಲ್ಲಿ ರೂ.10.00 ಕೋಟಿ ಅನುದಾನವನ್ನುಒದಗಿಸಲಾಗುವುದು” ಎಂದುಘೋಷಿಸಿರುತ್ತಾರೆ.

 2021-22ನೇ ಸಾಲಿನ ಆಯವ್ಯಯ ಭಾಷಣದಲ್ಲಿ ಮಾನ್ಯಮುಖ್ಯಮಂತ್ರಿಗಳು ಪ್ರಸ್ತಾಪಿಸಿರುವ ನೂತನ ಯೋಜನೆ “ಸಾವಯವ ಇಂಗಾಲ ಹೆಚ್ಚಿಸುವ ಅಭಿಯಾನ” ಸರ್ಕಾರಿ ಆದೇಶಸಂ. AGRI-AML-119/2021 ಬೆಂಗಳೂರು, ದಿನಾಂಕ;04-08-2021 ರನ್ವಯ ಅನುಮೋದನೆ ದೊರೆತಿರುತ್ತದೆ.

 ಸಾವಯವ ಇಂಗಾಲ ಹೆಚ್ಚಿಸುವ ಕಾರ್ಯಕ್ರಮದಡಿ ಪ್ರಾತ್ಯಕ್ಷಿಕೆಗಳನ್ನು ಕೈಗೊಂಡು ಅದರ ಮಹತ್ವವನ್ನು ರೈತರಿಗೆ ತಿಳಿಯಪಡಿಸುವುದು. ವಿವಿಧ ದ್ವಿದಳ ಧಾನ್ಯ ಬೀಜಗಳು ಮತ್ತು ಹಸಿರೆಲೆಗೊಬ್ಬರ ಬೀಜಗಳನ್ನು ರಿಯಾಯತಿದರದಲ್ಲಿ ವಿತರಣೆ ಮಾಡುವುದು ಮತ್ತು ಹಸಿರೆಲೆಗೊಬ್ಬರ ಬೀಜಗಳನ್ನು ಬಳಕೆ ಮಾಡುವ ರೈತರಿಗೆ ನೇರನಗದು ಸೌಲಭ್ಯ ವರ್ಗಾವಣೆ ಮೂಲಕ(Direct Benefit Transfer) ಬ್ಯಾಂಕ ಖಾತೆಗೆ ಪ್ರೋತ್ಸಾಹಧನ ಜಮೆ ಮಾಡಲಾಗುವುದು.

 ನೂತನ ಯೋಜನೆ “ಸಾವಯವ ಇಂಗಾಲ ಹೆಚ್ಚಿಸುವ ಅಭಿಯಾನ” ಕಾರ್ಯಕ್ರಮವನ್ನುಅನುಷ್ಟಾನಕ್ಕೆ ಕೆಳಕಂಡಂತೆ ಘಟಕಗಳನ್ನು 2022-23ನೇ ಸಾಲಿಗೆ ರೂಪಿಸಿದೆ.

 2022-23ನೇ ಸಾಲಿನ ಸಾವಯವ ಇಂಗಾಲ ಹೆಚ್ಚಿಸುವ ಅಭಿಯಾನದಡಿ ಕೈಗೊಳ್ಳಲಾಗುವ ಕಾರ್ಯಕ್ರಮಗಳ ವಿವರಗಳು ಕೆಳಗಿನಂತಿವೆ.

 (ಭೌತಿಕ:ಹೆಕ್ಟೇರ್) (ಆರ್ಥಿಕ: ಲಕ್ಷರೂ.ಗಳು)

| ಕ್ರ. ಸಂ | ಘಟಕಗಳು | ಪ್ರತಿಹೆ.ಗೆಮೀರದಂತೆ | ಸಹಾಯ ಧನ-106 | ಪರಿಶಿಷ್ಟ ಜಾತಿಉಪಯೋಜನೆ (422) | ಪರಿಶಿಷ್ಟ ಪಂಗಡ ಉಪಯೋಜನೆ (423) | ಒಟ್ಟು |
| --- | --- | --- | --- | --- | --- | --- |
| ಶೇ.75 ರ ರಿಯಾಯಿತಿದರ | ಶೇ.75 ರ ರಿಯಾಯಿತಿದರ | ಶೇ.75 ರ ರಿಯಾಯಿತಿದರ |
| ಭೌತಿಕ | ಆರ್ಥಿಕ | ಭೌತಿಕ | ಆರ್ಥಿಕ | ಭೌತಿಕ | ಆರ್ಥಿಕ | ಭೌತಿಕ | ಆರ್ಥಿಕ |
| ಅ | ಹಸಿರೆಲೆ ಗೊಬ್ಬರ ಬೀಜ ವಿತರಣೆ | ರೂ.3000/- | 7574 | 227.225 | 1715 | 51.450 | 685 | 20.550 | 9974 | 299.225 |
| ಆ | ಸಾವಯವ ಇಂಗಾಲ ಹೆಚ್ಚಿಸುವ ಪ್ರಾತ್ಯಕ್ಷಿಕೆ | ರೂ.2500/- | 31 | 0.775 |  - |  - |  - |  - | 31 | 0.775 |
|  | ಯೋಜನಾ ಮೊತ್ತ |  | 7605 | 228 | 1715 | 51.450 | 685 | 20.550 | 10005 | 300.00 |

**2022-23ನೇ ಸಾಲಿನ ಈ ಕೆಳಕಂಡ ಘಟಕಗಳು ಅನುಷ್ಟಾನಗೊಳಿಸುವುದು.**

**ಅ)ಸಾವಯವ ಇಂಗಾಲ ಹೆಚ್ಚಿಸುವ ಪ್ರಾತ್ಯಕ್ಷಿಕೆಗಳು:**

ಸಾವಯವ ಇಂಗಾಲ ಹೆಚ್ಚಿಸುವ ನವೀನ ತಾಂತ್ರಜ್ಞಾನಗಳನ್ನು ರೈತರ ಜಮೀನಿನಲ್ಲಿ ಪ್ರಾತ್ಯಕ್ಷಿಕೆಗಳ ಮೂಲಕ ಪ್ರದರ್ಶಿಸಲು ಫಲಾನುಭವಿ ರೈತರಿಗೆ ಪ್ರತಿ ಹೆಕ್ಟೇರ್’ಗೆ ರೂ.2500/-ಗಳನ್ನು (ಶೇ.100) ಮೀರದಂತೆ ಒದಗಿಸಿ, ಮಣ್ಣಿನಲ್ಲಿ ಸಾವಯವ ಇಂಗಾಲ ಹೆಚ್ಚಿಸುವ ಉಪಯುಕ್ತತೆಯ ಬಗ್ಗೆ ರೈತರಿಗೆ ಅರಿವು ಮೂಡಿಸುವುದು. ಪ್ರಾತ್ಯಕ್ಷಿಕೆಗಳನ್ನು ಕೈಗೊಳ್ಳುವ ರೈತರಿಗೆ ಹಸಿರೆಲೆ ಗೊಬ್ಬರಬೀಜಗಳನ್ನು ನೀಡಬಹುದಾಗಿದೆ.ನಿಗಧಿ ಪಡಿಸಿರುವ ಸಹಾಯಧನವನ್ನು ಮೀರಿ ತಗಲುವ ವೆಚ್ಚವನ್ನು ಫಲಾನುಭವಿ ರೈತರೇ ಭರಿಸುವುದು. ಪ್ರತಿಜಿಲ್ಲೆಗಳಲ್ಲಿ ಒಂದು ಹೆಕ್ಟೇರ ವಿಸ್ತೀರ್ಣದ ಎರಡು ಪ್ರಾತ್ಯಕ್ಷಿಕೆಗಳನ್ನು ಏರ್ಪಡಿಸುವುದು.ಕೃಷಿ ವಿಜ್ಞಾನ ಕೇಂದ್ರಗಳೊಂದಿಗೆ ಜಿಲ್ಲೆಗಳ ಅಗತ್ಯತೆಯಂತೆ ಮಣ್ಣಿನಲ್ಲಿ ಸಾವಯವ ಇಂಗಾಲ ಹೆಚ್ಚಿಸುವ ಬಗ್ಗೆ ಇತ್ತೀಚಿನ ವಿನೂತನ ವೈಜ್ಞಾನಿಕ ಪ್ರಾತ್ಯಕ್ಷಿಕೆಗಳನ್ನು ತಿರ್ಮಾನಿಸಿ ಅನುಷ್ಟಾನಗೊಳಿಸುವುದು,

ಒಂದೇ ರೈತರ ಜಮೀನಿನಲ್ಲಿ ಕನಿಷ್ಟ ಎರಡು ಪ್ರಾತ್ಯಕ್ಷಿಕೆಗಳನ್ನು ಕೈಗೊಳ್ಳುವುದು.ಪ್ರಾತ್ಯಕ್ಷಿಕೆ ಕೈಗೊಳ್ಳುವ ಮೊದಲು ಹಾಗೂ ಪ್ರಾತ್ಯಕ್ಷಿಕೆ ಕೈಗೊಂಡ ಎರಡು ವರ್ಷಗಳ ಸಾವಯವ ಇಂಗಾಲ ಮತ್ತು ಇತರೆ ಪೊಷಕಾಂಶಗಳ ಪ್ರಮಾಣವನ್ನು ಮಣ್ಣು ಆರೋಗ್ಯ ಕೇಂದ್ರಗಳಲ್ಲಿ ವಿಶ್ಲೇಷಿಸುವುದು. ಸದರಿ ಪ್ರಾತ್ಯಕ್ಷಿಕೆಗಳ ವರದಿಯನ್ನು ಕೇಂದ್ರ ಕಛೇರಿಗೆ ಸಲ್ಲಿಸುವಾಗ ವಿಶ್ಲೇಷಣಾ ವರದಿ ಹಾಗೂ ರೈತರಿಗೆ ವಿತರಿಸಿದ ಪರಿಕರಗಳ ವಿವರಗಳನ್ನು ಒಳಗೊಂಡಿರಬೇಕು.ವರದಿಯನ್ನು ನಮೂನೆ-2 ರಂತೆ ಸಲ್ಲಿಸುವುದು.

ಈ ಕಾರ್ಯಕ್ರಮಕ್ಕಾಗಿ ಉ.ಲೆ.ಶಿ:ಸಹಾಯಧನ(106)ರಡಿ 2021-22 ನೇ ಸಾಲಿಗೆ 0.775 ಲಕ್ಷರೂ.ಗಳ ಅನುದಾನವನ್ನು ಒದಗಿಸಲು ಯೋಜಿಸಿದೆ. ಜಿಲ್ಲಾವಾರು ಭೌತಿಕ-ಆರ್ಥಿಕ ಗುರಿಗಳನ್ನು ಅನುಬಂಧದಲ್ಲಿ ನೀಡಲಾಗಿದೆ.

**ಆ) ಹಸಿರೆಲೆ ಗೊಬ್ಬರ ಬೀಜವಿತರಣೆ:**

ಹಸಿರೆಲೆಗೊಬ್ಬರಗಳು ಕಡಿಮೆ ವೆಚ್ಚದಲ್ಲಿ ಸ್ಥಳದಲ್ಲಿಯೇ ಸಸ್ಯಪೋಷಕಾಂಶಗಳನ್ನು ಒದಗಿಸಿರುವುದರ ಜೊತೆಗೆ ಸಾವಯವ ವಸ್ತುಗಳನ್ನು ಸೇರಿಸಿ ಮಣ್ಣಿನ ರಚನೆ, ನೀರು ಹಿಡಿದಿಟ್ಟುಕೊಳ್ಳುವ ಶಕ್ತಿ ಹಾಗೂ ಜೈವಿಕಕ್ರಿಯೆಗಳನ್ನು ಸುಧಾರಿಸುವಲ್ಲಿ ಬಹಳ ಸಹಕಾರಿಯಾಗುತ್ತವೆ. ಹಸಿರೆಲೆಗೊಬ್ಬರಗಳನ್ನು ಇನ್ನೂ ಹೆಚ್ಚು ಜನಪ್ರಿಯಗೊಳಿಸುವುದು ಅವಶ್ಯವಿರುತ್ತದೆ. ಈ ನಿಟ್ಟಿನಲ್ಲಿ ಡಯಾಂಚಾ, ಸನ್ಹೆಂಪ್, ಪಿಳ್ಳೆ ಪಿಸರು, ಸೆಸ್ಬೇನಿಯಾ, ಗ್ಲಿರಿಸೀಡಿಯಾ, ದ್ವಿದಳಧಾನ್ಯ ಬೆಳೆಗಳು ಇತ್ಯಾದಿ ಹಸಿರೆಲೆ ಗೊಬ್ಬರ ಬೆಳೆಗಳನ್ನು ಬಳಕೆ ಮಾಡುವುದು ಸೂಕ್ತವಾಗಿರುತ್ತದೆ.ಹಸಿರೆಲೆ ಗೊಬ್ಬರ ಬಳಕೆಯನ್ನು ಪ್ರೋತ್ಸಾಹಿಸಲು ರೈತರಿಗೆ ಈ ಬೆಳೆಗಳ ಬಿತ್ತನೆಬೀಜಗಳನ್ನು ಶೇ.75ರ ರಿಯಾಯಿತಿ ದರ ಅಥವಾ ಪ್ರತಿ ಹೆಕ್ಟೇರಿಗೆ ರೂ 3000/- ಯಾವುದು ಕಡಿಮೆಯೋ ಅದನ್ನು ನೀಡುವುದು.ರೈತನಿಗೆ ಎರಡು ಹೆಕ್ಟೇರ್‍ವರೆಗೆ ಸಹಾಯಧನ ಸೀಮಿತಗೊಳಿಸುವುದು.ಈ ಕಾರ್ಯಕ್ರಮಕ್ಕಾಗಿ ಉ.ಲೆ.ಶಿ:ಸಹಾಯಧನ(106)ರಡಿ 2022-23ನೇಸಾಲಿಗೆ 228 ಲಕ್ಷ ರೂ.ಗಳ ಅನುದಾನವನ್ನು ಒದಗಿಸಲಾಗಿದೆ. ಪರಿಶಿಷ್ಟಜಾತಿ ಉಪಯೋಜನೆ (422) ಯಡಿ 51.450 ಲಕ್ಷರೂ.ಗಳು ಮತ್ತು ಗಿರಿಜನ ಉಪಯೋಜನೆ (423) ಯೋಜನೆಯಡಿ 20.550 ಲಕ್ಷ ರೂ.ಗಳ ಅನುದಾನವನ್ನು ಒದಗಿಸಲಾಗಿದೆ.ಜಿಲ್ಲಾವಾರು ಭೌತಿಕ-ಆರ್ಥಿಕ ಗುರಿಗಳನ್ನು ಅನುಬಂಧದಲ್ಲಿ ನೀಡಲಾಗಿದೆ.

ಸಾಮಾನ್ಯ ಸೂಚನೆಗಳು:

* ಯೋಜನೆಯಲ್ಲಿ ಸೌಲಭ್ಯಗಳನ್ನು ನೀಡುವಾಗ ಸಣ್ಣ ಮತ್ತು ಅತಿಸಣ್ಣ ರೈತರಿಗೆ ಆದ್ಯತೆ ನೀಡತಕ್ಕದ್ದು.
* ಎಲ್ಲಾ ಯೋಜನೆಗಳಡಿ ಪರಿಶಿಷ್ಟಜಾತಿ, ಪರಿಶಿಷ್ಟವರ್ಗ, ಮಹಿಳೆ, ಅಲ್ಪಸಂಖ್ಯಾತ ಮತ್ತು ವಿಕಲಚೇತನ ರೈತರಿಗೆ ನಿಗಧಿಪಡಿಸಿರುವ ಮೀಸಲಾತಿ ಅನುಪಾತದಂತೆ ಪ್ರಗತಿ ಸಾಧಿಸುವುದು.
* ಭೌತಿಕ ಮತ್ತು ಆರ್ಥಿಕ ಪ್ರಗತಿ ಮತ್ತು ಫಲಾನುಭವಿಯ ವಿವರಗಳನ್ನುಕಡ್ಡಾಯವಾಗಿ ಇಲಾಖೆಯಕೆ-ಕಿಸಾನ್ ತಂತ್ರಾಂಶದಲ್ಲಿ ನಮೂದಿಸುವುದು ಮತ್ತು ವರದಿಯನ್ನು ನಿಗಧಿತ ನಮೂನೆ 1 ಮತ್ತು 2 ರಲ್ಲಿ ಪ್ರತಿಮಾಹೆಯ 5ನೇ ತಾರೀಖಿನೊಳಗಾಗಿ ಇ-ಮೇಲ್ ddamanure@gmail.com ಮುಖಾಂತರ ತಪ್ಪದೇ ಸಲ್ಲಿಸುವುದು.



ನಮೂನೆ-1

2022-23ನೇ ಸಾಲಿನ ಸಾವಯವ ಇಂಗಾಲ ಹೆಚ್ಚಿಸುವ ಅಭಿಯಾನದಡಿ ಕೈಗೊಂಡ ಕಾರ್ಯಕ್ರಮದ ಗುರಿ ಮತ್ತು ಪ್ರಗತಿ ವಿವರ:

ಜಿಲ್ಲೆ: (ಭೌತಿಕ:ಹೆಕ್ಟೇರ್)(ಆರ್ಥಿಕ: ಲಕ್ಷರೂ.ಗಳು)

|  |  |  |  |  |  |  |
| --- | --- | --- | --- | --- | --- | --- |
| ಕ್ರ. ಸಂ | ಘಟಕಗಳು | ಸ್ಥಿತಿ | ಸಹಾಯ ಧನ-106 | ಪರಿಶಿಷ್ಟ ಜಾತಿ ಉಪ ಯೋಜನೆ (422) | ಪರಿಶಿಷ್ಟ ಪಂಗಡ ಉಪ ಯೋಜನೆ (423) | ಒಟ್ಟು |
| ಶೇ.75 ರ ರಿಯಾಯಿತಿ ದರ | ಶೇ.75 ರ ರಿಯಾಯಿತಿ ದರ | ಶೇ.75 ರ ರಿಯಾಯಿತಿ ದರ |
| ಭೌತಿಕ | ಆರ್ಥಿಕ | ಭೌತಿಕ | ಆರ್ಥಿಕ | ಭೌತಿಕ | ಆರ್ಥಿಕ | ಭೌತಿಕ | ಆರ್ಥಿಕ |
| ಅ | ಹಸಿರೆಲೆಗೊಬ್ಬರ ಬೀಜ ವಿತರಣೆ .(ಪ್ರತಿಹೆ.ಗೆ ರೂ.3000/-ಮೀರದಂತೆ) | ಗುರಿ |  |  |  |  |  |  |  |  |
| ಸಾಧನೆ |  |  |  |  |  |  |  |  |
| ಆ | ಸಾವಯವಇಂಗಾಲ ಹೆಚ್ಚಿಸುವ ಪ್ರಾತ್ಯಕ್ಷಿಕೆ (ಪ್ರತಿ ಪ್ರಾತ್ಯಕ್ಷಿಕೆಗೆ ರೂ.2500/- ಮೀರದಂತೆ) | ಗುರಿ |  |  |  |  |  |  |  |  |
| ಸಾಧನೆ |  |  |  |  |  |  |  |  |
|  | ಯೋಜನಾಮೊತ್ತ | ಗುರಿ |  |  |  |  |  |  |  |  |
|  | ಸಾಧನೆ |  |  |  |  |  |  |  |  |

ನಮೂನೆ-2

2022-23ನೇ ಸಾಲಿನ ಸಾವಯವ ಇಂಗಾಲ ಹೆಚ್ಚಿಸುವ ಅಭಿಯಾನದಡಿ ಕೈಗೊಂಡ ಕಾರ್ಯಕ್ರಮದ ಸಾವಯವ ಇಂಗಾಲ ಹೆಚ್ಚಿಸುವ ಪ್ರಾತ್ಯಕ್ಷಿಕೆ ವಿವರ:

ಜಿಲ್ಲೆ:

|  |  |  |  |  |
| --- | --- | --- | --- | --- |
| ಕ್ರಮಸಂ. | ರೈತರ ಹೆಸರುಮತ್ತು ವಿಳಾಸ | ಭೂಮಿಯ ಸರ್ವೆ ನಂಬರ ವಿವರಗಳು | ವಿತರಿಸಲಾದ ಪರಿಕರಗಳ ವಿವರಗಳು | ಭೂಮಿಯಲ್ಲಿ ಸಾವಯವ ಇಂಗಾಲದ ಪ್ರಮಾಣ(ಶೇ) |
| ಪ್ರಾತ್ಯಕ್ಷಿಕೆಗೂಮುಂಚೆ | ಮೋದಲನೇವರ್ಷ | ಏರಡನೇವರ್ಷ |
|  |  |  |  |  |  |  |
|  |  |  |  |  |  |  |
|  |  |  |  |  |  |  |